Wencke Fiedler

D'Wencke Fiedler, gebuer 1980 zu Düsseldorf, ass eng Radiosspeakerin, Fernseemoderatorin a Synchronspriecherin, déi zu Lëtzebuerg an an Däitschland schafft.Biografie op sprecherdatei.de (gekuckt de 26. Juni 2023)

 Liewen 

D'Wencke Fiedler gouf zwar an Däitschland gebuer mee ass zu Lëtzebuerg opgewuess an an d'Schoul gaangen. Nom Lycée huet si d'Educateursschoul gemaach, an 2003 huet si de Casting "Eldoradio sicht de Radiostar" gewonnen. Vun do u war si 13 Joer laang reegelméisseg op Eldoradio ze héieren an huet ënner anerem d'Sendung Rockinvasion presentéiert. Donieft huet si och op RTL Télé Lëtzebuerg eng Museksemissioun moderéiert.rtl.lu: Dem Radiostar Wencke Fiedler säin neit Liewen zu Berlin (30. Oktober 2022)

Zënter 2004 ass d'Wencke Fiedler och d'Stëmm fir Radios-, Fernsees- a Kinospublicitéit a si mécht d'Moderatioun vun Evenementer wéi Festivallen a Concerten.

2015 ass si op Berlin geplënnert a schafft zënterhier als fräiberufflech Speakerin an zënter 2018 och als Synchronspriecherin. Zënter 2021 moderéiert si donieft um Berliner Radiosender FluxFM.

Tëscht Juli 2021 an November 2022 huet d'Wencke Fiedler zesumme mam Thierry Didelot de lëtzebuergeschen Taboo Podcast animéiert, an deem si an 31 Follegen iwwer mental Gesondheet a psychologesch Problemer geschwat hunn. Am Juni 2025 huet si dunn den däitschsproochege Podcast OFF AIR - Die B-Seite des Interviews lancéiert, an deem si mat Kënschtler a Kënschtlerinnen aus ënnerschiddleche Beräicher iwwer hir Konscht a mental Gesondheet schwätzt.

 Um Spaweck 
 Homepage vun der Wencke Fiedler

Kategorie:Gebuer 1980
Kategorie:Lëtzebuergesch Radiosspeakeren